Page:Welsh Medieval Law.djvu/148

 deheu ıdaỽ neu talet arglỽyd y kaeth ſarhaet ydyn. aỽd kaeth yỽ: hyt y byryo y kryman. neb a gyttyo agỽꝛeıc kaeth heb ganhat y harglỽyd: talet deudec keínhaỽc y arglỽyd y gaeth dꝛos pop kyt. neb au eıchocco ỵ gỽꝛeıc kaeth auo ar gyfloc: rodet arall yny lle hyt pan agho. ac yna paret ef yr etíued ac aet ygaeth yỻe. ac oꝛ byd marỽ yar yr etíued: talet yneb ae beıchoges ygỽerth kyf- reıth oe harglỽyd. op dyn ageıff dꝛychaf- el yny alanas ac yny Sarhaet eıthyr alltut. yr vgeínheu atelır ygyt ar gỽarthec uyd y dꝛychafaleu. arhaet gỽꝛeıc kaeth: deudec keínhaỽc atal. ac os gỽenígaỽl uyd nyt el nac ynraỽ nac ymreuan: pedeır ar hugeínt vyd y Sarhaet. neb awnel kynllỽyn: yn deudyblyc ytal galanas ydyn alatho. adeu dec mu dırỽy yndeu dyblyc atal yr bꝛenhín neb awatto kynllỽyn neu uurdỽꝛn neu gyrch kyhoedaỽc: rodet lỽ deg wyr adeu vge- ínt heb gaeth aheb alltut. Ny ellır kyrch kyhoedaỽc o leı no naỽwyr. Lys bıeu teruynu. a gỽedy llys: llan. a gỽedy llan bꝛeínt. a gỽedy bꝛeınt: kyn- warchadỽ. ar dıffeıth. ty ac odyn ac yſcubaỽꝛ